Jean-Paul Carvalho

De Jean-Paul Carvalho, gebuer de 15. Februar 1971 zu Albergaria-a-Velha a Portugal, ass e lëtzebuergeschen Architekt.Paperjam: Jean-Paul Carvalho (gekuckt den 19. September 2017)

Hien ass a Portugal gebuer a mat dräi Joer mat sengen Elteren op Esch-Uelzecht geplënnert. Mat 16 huet hie mat der Schoul opgehalen an als Zeechner fir Ponts et Chaussées geschafft. Well hien Talent hat, huet säi Patron hien encouragéiert, seng 13e am Arts et Métiers nozehuelen. Duerno huet hien zu Léck Architektur studéiert. Nodeem hien 1999 säin Diplom krut, huet hien eng Aarbecht am Büro vum Architekt Paul Bretz zu Lëtzebuerg ugeholl.Archiduc: 11 questions à Jean-Paul Carvalho (1. Oktober 2010) 2005 huet hie säin eegenen Architektebüro Carvalhoarchitects opgemaach. 

Ee vu senge Projeten ass, zesumme mam François Doneux, den 1535° zu Déifferdeng, dee fir de Präis vun der Europäescher Unioun fir zäitgenëssesch Architektur nominéiert war.L'essentiel: Le 1535° retenu parmi 356 œuvres européennes (20. Januar 2017) Och d'Raimlechkeete vum Centro Cultural Português no Luxemburgo zu Märel si vum Jean-Paul Carvalho.Archiduc: Institut Camões (16. September 2016

2017 souz de Jean-Paul Carvalho an der Jury vun de Luxembourg Design Awards.Bold Magazine: «Il y a toujours une émotion à traduire» (27. Abrëll 2017) Hie schafft och reegelméisseg mam Lëtzebuerger Designer Philippe Schlesser zesummen. 

Hien ass Papp vun 2 Kanner a war Kandidat fir Déi Gréng bei de Gemengewalen 2017 zu Esch-Uelzecht.Luxemburger Wort: “Ser arquiteto é trabalhar em coisas realistas. Também é assim na política” (13. September 2017)

Kategorie:Gebuer 1971
Kategorie:Lëtzebuergesch Architekten